Bidu tajjeb , ġurnata aħjar , kif jgħid il- Malti . Il- festin tal- Ġermanja kienet waħda mill- aktar partiti tal- ftuħ divertenti fil- memorja reċenti tat- Tazza tad- Dinja . Kellna tliet gowls fl- ewwel 17 -il minuta ( jiena tlifthom , ħeqq , għax kont għadni qed inteftef fil- blogg . . . ) , tmien gowls b' kollox , li nittamaw huma awgurju tajjeb għal dak li għadu ġej . Ġermanja 4 Kosta Rika 2 Imn ' Alla hemm l- internet biex inkunu nistgħu naraw l- azzjoni u l- gowls li nkunu tlifna fuq it- televixin . Ikklikkja biex tara l- highlights ta' l- ewwel logħba . Sitt minuti biss dam ma wasal l- ewwel gowl tal- kampjunat . Sabiħ , imma mhux daqs il- free - kick tat- tmiem li bih il- Ġermanja ssiġillaw ir- rebħa . Frings donnu jħobb jixxuttja mill- bogħod , mill- ftit li stajt nara . Jekk tridu taraw il- gowl spettakolari tiegħu f' aktar detall , araw . Ballack u mhux Ballack , il- Ġermaniżi rebħu mingħajr wisq problemi : għandhom teknika tajba , huma kompatti , u jafu joħolqu periklu meta jkunu fin- naħa ta' l- avversarju . Id- difiża mhix ħażina lanqas , fil- fatt deherli li ż- żewġ gowls tal- Kosta Rika messhom ġew imħassrin għax Wanchope kien f' pożizzjoni irregulari . . . imma dik hi l- lezzjoni li kellhom jitgħallmu l- Ġermaniżi , xi kultant in- nasba ta' l- offside teħel fiha d- difiża stess . Rajt biss l- aħħar nofs siegħa , imbagħad il- . Daqsxejn sfortuntati l- Polakki , imma l- plejers ta' l- Ekwador kellhom wisq aktar stamina , u l- logħob tagħhom deher aktar eleganti . Dan huwa Cristian Mora , il- gowlkiper ta' l- Ekwador , bil- bandiera ta' pajjiżu mpinġija fuq ħaddu . Ma tantx kellu jaħdem , għax meta l- Polakki fl- aħħar bdew jattakkaw ħames minuti qabel tmiem il- logħba , laqtu l- lasti darbtejn . Kważi kważi jistgħu jippakkjaw u jitilqu issa . It- tieni post tal- grupp naħseb li se jkun Latinoamerikan . Din hi l- klassifika tal- Grupp A wara l- ewwel ġurnata : Daqshekk għal- lum . Kelmtejn ta' malajr fuq l- ismijiet tal- blogg , li sfortunatament ma kellniex ħin biex niddiskutuhom ftit . Bħala indirizz għażilt il- forma popolari werld - kapp għax hija iqsar minn tazza - tad- dinja , u għax ma nixtieqx li dal- blogg jittieħed wisq serjament . Fejn jidħol it- titlu , kif diġà għedt fuq , deherli li jekk niktbu Il- Logħba s- Sabiħa bl- artiklu nkunu qegħdin nimplikaw li l- futbol huwa l- uniku sport sabiħ li jeżisti . Wisq superlattiv , imma x' aktarx jiddipendi minn kif taqrah . Għadni m' inix konvint , għax mingħajr l- artiklu ma jinstemax naturali . . . qiegħed jgħajjatli biex inbiddlu . , qegħdin " inkisru " [ sic . ] il- Malti . . . tibżax xbin , issa nagħmlu glossarju ta' termini suret in- nies ħalli nkunu żguri li nikbtu dwar il- futbol b' Malti tajjeb . Għada nkomplu . . . grazzi lill- qarrejja kollha . Hawn xi ħadd li għandu ċans jikteb ftit linji ta' malajr fuq il- partiti ta' għada ? Se nkun 'il bogħod mill- kompjuter il- ġurnata kollha . . . Jekk tistgħu tissuġġerixxu kliem Malti għal dawk li s' issa qed inħalli bl- Ingliż , napprezza ħafna . . . dwar il- lingwa tal- futbol nitkellmu fil- jiem li ġejjin . Bloggata ta' Antoine Cassar - L- ewwel goal ta' Wanchope ma naħsibx li kien offside . Jien ma l- Ġermanja nżomm imma kien hemm difensur fuq in- naħa ta l- lemin ta' l- Ġermaniżi li kienu eżatt f' linja . Skond ir- regoli tal- FIFA Wanchope kien offside . Għax mill- ftit li rnexxieli nara , deherli li Wanchope kellu parti minn rasu u rkopptu ( żewġ partijiet minn ġismu li seta' jiskorja bihom ; ara kieku kellu jdejħ , hemmhekk ma kien jaqa' offside ) 'il quddiem mil- linja fittizja mpinġija ma' l- aħħar difensur Ġermaniż . Qed nitkellmu fuq kwistjoni ta' ċentimetri hawnehekk . Issa kif iż- żikk qed jippretendu li l- uffiċjali tal- logħba jaraw dan il- kejl mingħajr għajnuna elettronika għadni ma nafx . Imma jekk trid tkun vera qansħa tista' tgħid li l- gol ta' Wanchope kien irregolari . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .